Αριθμός Αποφάσεως 3/2017

ΤΟ ΜΟΝΟΜΕΛΕΣ ΠΡΩΤΟΔΙΚΕΙΟ ΘΕΣΠΡΩΤΙΑΣ

Αποτελούμενο αηό τον Δικαστή Ιωάννη Κ. Τζαφέστα, Πρωτόδικη, τον οποίο όρισε ο Πρόεδρος

Πρωτοδικών και τη Γραμματέα Μαρία Κανάκη.-

Συνεδρίασε δημόσια στο ακροατήριό του στις 12-1-2017 για να δικάσει την υπόθεση μεταξύ :

Της εκκαλούσας : ........................κατοίκου ..............Δήμου ........ ΠΕ Θεσπρωτίας, η οποία

παραστάθηκε διά της πληρεξουσίας δικηγόρου Γιαννούλας Βλαϊκίδου του ΔΣ Θεσ/νίκης.

Των εφεσίβλητων: 1.Ανώνυμης Τραπεζικής Εταιρίας με την επωνυμία '........ΤΡΑΠΕΖΑ ΑΕ' που

εδρεύει στην Αθήνα και εκπροσωπείται νόμιμα, ως καθολικής διαδόχου της Αν. Τραπεζικής εταιρίας

με την επωνυμία '............ ΤΡΑΠΕΖΑ ΑΕ' που παραστάθηκε διά του πληρεξουσίου δικηγόρου

Πέτρου

Παππά. Και 2/ Ανώνυμης Τραπεζικής Εταιρίας με την επωνυμία '.....ΤΡΑΠΕΖΑ ΑΕ' και το διακριτικό

τίτλο '................' που εδρεύει στην Αθήνα και εκπροσωπείται νόμιμα, που παραστάθηκε διά του

πληρεξουσίου δικηγόρου Κων/νου Σιντόρη.

Η εκκαλούσα άσκησε την από 18-6-2012 αίτησή της (ν.3869/2010), που κατατέθηκε με αριθμό

6/2012 ενώπιον του Ειρηνοδικείου Ηγουμενίτσας (διαδικασία Εκουσίας Δικαιοδοσίας) ζητώντας να

επικυρωθεί το περιεχόμενο σε αυτή Σχέδιο Διευθέτησης Οφειλών ή ως τροποποιηθεί, ώστε να

αποκτήσει ισχύ Δικαστικού Συμβιβασμού, άλλως να διαταχθεί η ρύθμιση των χρεών της όπως

αναφέρεται ατο αιτητικό να αναγνωρισθούν εν προκειμένω τα προβλεπόμενα στην παρ. 2 του

άρθρ. 9 του ν. 3869/2010, ως το αιτητικό εξειδικεύεται, για όσους Λόγους αναφέρονται σε αυτήν.

Επί της αίτησης αυτής εκδόθηκε η υπ' αριθμό 29/2013 οριστική απόφαση του Ειρηνοδικείου

Ηγουμενίτσας, με την οποία έγινε δεκτή εν μέρει η αίτηση. Την απόφαση αυτή προσέβαλε ενώπιον

του παρόντος Δικαστηρίου η εκκαλούσα πιστώτρια της αιτούσας, με την ως άνω έφεσή της,

αιτούμενη την παραδοχή της, με σκοπό να εξαφανισθεί η ανωτέρω ειρηνοδικειακή απόφαση καθό

μέρος τη βλάπτει και να γίνει καθ' ολοκληρίαν δεκτή η άνω αίτηση, για όσους λόγους αναφέρονται

σ'αυτή.

Η συζήτηση της έφεσης προσδιορίστηκε για τη δικάσιμο της 10-12-15 και μετά από αναβολές για

τη σημερινή δικάσιμο και γράφτηκε στο πινάκιο.

Κατά τη συζήτηση της υπόθεσης οι πληρεξούσιοι δικηγόροι των διαδίκων ανέπτυξαν τους

ισχυρισμούς τους και ζήτησαν να γίνουν δεκτά όσα αναφέρονται στα πρακτικά και στις προτάσεις

τους.

ΑΦΟΥ ΜΕΛΕΤΗΣΕ ΤΗ ΔΙΚΟΓΡΑΦΙΑ

ΣΚΕΦΤΗΚΕ ΣΥΜΦΩΝΑ ΜΕ ΤΟ ΝΟΜΟ

Η υπό κρίση έφεση της εκκαλούσας κατά της υπ' αριθμό 29/2013 οριστικής απόφασης του

Ειρηνοδικείου Ηγουμενίτσας δεν έχει ασκηθεί νομότυπα ενώπιον αυτού του Δικαστηρίου. Και

τούτο διότι η πράξη κατάθεσής της, η οποία υπογράφεται από την δικηγόρο ..................., κατόπιν

εξουσιοδοτήσεως της υπογράφουσας το δικόγραφο της Έφεσης Δικηγόρου, δεν συνοδεύεται από

το σχετικό γραμμάτιο καταβολής εισφορών του οικείου Δικηγορικού Συλλόγου από την

καταθέσασα Δικηγόρο, αλλά απο γραμμάτιο καταβολής στο όνομα της υπογράφουσας την έφεση

δικηγόρου. Συνεπώς ενυπάρχει παραβίαση του άρθρ. 61 παρ.4 του Κώδικα Δικηγόρων

(ν.4194/2013), στο οποίο γίνεται λόγος για την κατάθεση, ως διαδικαστική πράξη, η

εξουσιοδότηση δε, με την οποία ήταν εφοδιασμένη η καταθέσασα δικηγόρος ουδόλως

αναπληρώνει την έλλειψη γραμματίου επ'ονόματί της, ως καταθέσασας το δικόγραφο της έφεσης.

Επομένως, πρέπει να απορριφθεί η έφεση ως τυπικά απαράδεκτη, κατά παραδοχή της ένστασης

απαραδέκτου που προέβαλε η 2η εφεσίβλητη, χωρίς επιδίκαση εξόδων (ν.3869/10), ως ειδικότερα

στο διατακτικό.

ΓΙΑ ΤΟΥΣ ΛΟΓΟΥΣ ΑΥΤΟΥΣ

ΔΙΚΑΖΕΙ αντιμωλία των διαδίκων.

ΑΠΟΡΡΙΠΤΕΙ την Έφεση κατά το τυπικό μέρος αυτής.

Κρίθηκε, αποφασίστηκε και δημοσιεύτηκε σε έκτακτη δημόσια συνεδρίαση στο ακροατήριό του,

στην Ηγουμενίτσα, στις 30-1-2017 χωρίς την παρουσία των διαδίκων και των πληρεξουσίων

δικηγόρων τους.-